**CSENGŐD KÖZSÉG POLGÁRMESTERE**

###

### ELŐTERJESZTÉS

(a Képviselő-testület 2019. augusztus 15-ei rendkívüli képviselő-testületi ülésére)

**TÁRGY:** **BM-MLSZ PÁLYAÉPÍTÉSI PROGRAM**

A Belügyminisztérium (továbbiakban: BM) és a Magyar Labdarúgó Szövetség (továbbiakban: MLSZ) együttműködve pályázati programot indított a felzárkozó és a gazdaságélénkítő programban résztvevő önkormányzatok részére.

A pályaépítési program célja a hátrányos helyzetű térségek, települések felzárkóztatása, a lakosság (elsősorban fiatalok) bevonása a sport- és szabadidő tevékenységbe, sportolási lehetőség biztosítása minden korosztály számára

A Magyarország egyes területei közötti gazdasági egyenlőtlenség csökkentése érdekében szükséges fejlesztési programcsomagról szóló 1403/2019. (VII. 5.) Korm. határozat 1. melléklet 11. pontja szerint Csengőd a Kedvezményezett Települések Gazdaságélénkítő Programjában részt vevő településnek minősül.

A fentiek alapján Csengőd érintett a BM-MLSZ pályaépítési programjában.

A pályaépítéshez egy pályázatot szükséges benyújtani az MLSZ elektronikus rendszerén keresztül. A pályázat benyújtásának határideje: 2019. augusztus 30.

A program keretében elsősorban kisméretű (20x40) rekortán pályák kerülnek felépítésre, melyek több funkciót is be tudnak tölteni, a labdarúgáson kívül kosárlabdára (streetball) és kézilabdára is alkalmasak. Ezenkívül különböző méretű műfüves és élőfüves nagypályák építésére is sor kerül, hogy az érintett települések versenyrendszerben résztvevő csapatai is megfelelő körülmények között tudjanak edzeni és részt tudjanak venni a bajnokságban.

A programot a Belügyminisztérium az MLSZ-szel együttműködve valósítja meg oly módon, hogy az MLSZ TAO sportfejlesztési programjában kapnak helyet a pályaépítések és a kivitelezés is az MLSZ szervezésében valósul meg. A pályaépítésekre 2019-ben és 2020-ban kerül sor, az építkezés megkezdésének pontos időpontját az MLSZ jogosult meghatározni.

A pályázóval az MLSZ 15 évre szóló együttműködési megállapodást köt a pálya közös használata és hasznosítása tekintetében, megfelelve a TAO jogszabályoknak. Belügyminisztériummal is szükséges együttműködési megállapodást kötni.

Az ingatlan kiválasztása az pályázó feladata és felelőssége. Az önkormányzati ingatlannak korlátozottan forgalomképesnek vagy forgalomképesnek kell lennie, forgalomképtelen ingatlanra a pályaépítés nem lehetséges.

Az ingatlan kiválasztása során figyelembe kell venni, hogy a pálya közvetlen környezetét érintő zajterhelés (pl. a palánknak csapódó labda miatt) megemelkedik, valamint a világítással összefüggő környezeti hatásokat (kb. 120 lux) is vizsgálni kell. A pálya megépítésének előfeltétele, hogy az annak helyéül szolgáló ingatlant a tulajdonos/tulajdonosok az MLSZ részére az építkezés idejére ingyenesen átengedjék.

A fentiek alapján javaslom, hogy a Képviselő-testület a határozat-javaslatban foglaltak szerint döntsön.

**C s e n g ő d, 2019. augusztus 12.**

 **Lajter Ferenc s.k.**

 **polgármester**

**H A T Á R O Z A T- J A V A S L A T**

Csengőd Község Önkormányzatának Képviselő-testülete

1. részt kíván venni a Belügyminisztérium (továbbiakban: BM) és a Magyar Labdarúgó Szövetség által meghirdetett pályaépítési programban.
2. megvalósítási helyszínként a Csengőd 798/5. hrsz-ú sportpályát határozza meg.
3. felhatalmazza a Polgármestert
	1. a BM-mel és az MLSZ-szel kötendő együttműködési megállapodás aláírására,
	2. a pályázat előkészítésére és beadására, valamint a benyújtáshoz szükséges nyilatkozatok, jognyilatkozatok megtételére, dokumentumok aláírására, valamit
	3. a megvalósításhoz szükséges nyilatkozatok, jognyilatkozatok megtételére, beszerzési eljárás lefolytatására.

**Felelős:** polgármester

**Határidő:** folyamatos, illetve pályázat benyújtásának határideje.